王肇坤

王肇坤（），字亦資，號耕玄《崇祯四年辛未科三百五十名进士履历》：王肇坤，耕玄，诗四房，丙午十一月二十四日生。蘭谿人，丁卯十六，會四十六，二甲十三名。都察院政，授刑部福建司主事，壬申江南审决，甲戌行取，乙亥授江西道御史，巡视北城。本年巡关，丙子卒。曾祖清。祖家材。父文焕。，浙江蘭溪縣人。明朝末年政治人物。

 生平 
天啓七年（1627年）丁卯科舉人，崇禎四年（1631年）辛未科進士。都察院观政，授刑部福建司主事，五年江南审决。七年行取，八年授江西道御史，巡视北城。本年出巡山海關、居庸關。崇禎九年（1636年）七月，清兵入喜峰口，肇坤激眾出擊，不敵，退保昌平。清軍圍城，王肇坤與守陵太監王希忠，總兵官巢丕昌，戶部主事王一桂、趙悅，攝知州事保定通判王禹佐分門放守。因有降兵二千為內應，城破，肇坤身負四矢兩刃而死。丕昌出降。一桂、悅、禹佐、希忠及判官胡惟忠、吏目郭永、學正解懷亮、訓導常時光、守備咸貞吉皆遇難。《明史》有傳《明史·卷291》：王肇坤，字亦資，蘭溪人。崇禎四年進士。除刑部主事，改御史。初，流賊破鳳陽，疏言兵驕將悍之弊，請假督撫重權，大將犯軍令者，便宜行戳。得旨申飭而已。出巡山海、居庸二關。九年七月，大清兵入喜峰口，肇坤激眾往禦，不敵，退保昌平。被圍，與守陵太監王希忠，總兵官巢丕昌，戶部主事王一桂、趙悅，攝知州事保定通判王禹佐分門守。有降丁二千為內應，城遂破，肇坤被四矢兩刃而死。丕昌出降。一桂、悅、禹佐、希忠及判官胡惟忠、吏目郭永、學正解懷亮、訓導常時光、守備咸貞吉皆死之。禹佐子亦從父死。。

参考文献

 延伸阅读 

相关条目
清兵入塞

Z
Category:蘭溪人
Category:明朝刑部主事
Category:明朝江西道監察御史
Category:明朝戰爭身亡者
Category:明朝都察院觀政